Franca në mbështetje të propozimit Ahtisari
Shefi i diplomacisë franceze tha se u ka bërë thirrje përfaqësuesve të serbëve të Kosovës për një qasje realiste
Ministri i Jashtëm francez Philippe Douste Balzy, tha sot në Prishtinë se Franca, anëtare e përhershme e Këshillit të Sigurimit të Kombeve të Bashkuara, e mbështetë plotësisht propozimin e krye negociatorit ndërkombëtarë për statusin e Kosovës Martti Ahtisaari. Ai i bëri këto komente pas takimeve me përfaqësuesit e institucioneve ndërkombëtare e vendase dhe përfaqësuesit e serbëve të Kosovës. Ai shprehu keqardhjen që bisedimet ndërmjet Prishtinës dhe Beogradit nuk sollën një marrëveshje, mirëpo propozimi i zotit Ahtisaari tha ai është më i miri i mundshëm dhe Franca e mbështetë në tërësi. , tha ministri Doust-Blazy. Ai tha se u ka bërë thirrje përfaqësuesve shqiptarë që të qëndrojnë të bashkuar në këtë periudhë thelbësore për Kosovën dhe të fillojnë të punojnë për zbatimin e propozimit të zotit Ahtisaari posaçërisht në çështjet që kanë të bëjnë me komunitetet jo shqiptare. Ai tha se i ka siguruar ata se Shefi i diplomacisë franceze tha se u ka bërë thirrje përfaqësuesve të serbëve të Kosovës për një qasje realiste dhe që të shfrytëzojnë mundësitë që u ofron propozimi i zotit Ahtisaari i cili siguron të drejta të qarta për këtë komunitet. , tha zoti Douste-Blazy i cili pas Prishtinës shkoi në Beograd për të debatuar me autoritetet e atjeshme për procesin e zgjidhjes së statusit të Kosovës. Ai tha se Franca nuk sheh asnjë arsye për ndonjë vazhdim të negociatave për statusin e Kosovës, meqë, sipas tij, palët kanë pasur mundësi të mjaftueshme gjatë një viti bisedimesh për të paraqitur pozicionet e tyre. Ai tha se është me rëndësi t'u tregohet rusëve se kjo është një çështje “kosovare” dhe duhet gjetur një sistem që do ta bënte Kosovën vend për të gjithë, që ligji ndërkombëtarë të respektohet dhe kjo nuk paraqet precedent. Ai tha se aktualisht po punohet për të siguruar një konsensus në Këshillin e Sigurimit në mënyrë që të ecet përpara me procesin e zgjidhjes së statusit të Kosovës.//rd// Propozimi I zotit Ahtisaari pritet t'u dorëzohet në Këshillin e Sigurimit të hënën ndërsa muaji prill pritet të jetë periudhë e debateve për këtë çështje.